  Виталий Пронин Кандидатъёс пӧлын луоз Александр Бречалов но. Со сярысь Удмуртилэн Тӧроезлэсь ужзэ быдэсъясь туннэ ивортӥз. Тодады вайытом, Удмуртилэсь Тӧрозэ быръёмы 10-тӥ куарусёнэ.Озьы ик Александр Бречалов «Огъя Россилэн» праймеризаз но пыриськоз, со ортчоз 28-тӥ куартолэзе. - Мынэсьтым та сярысь трос пол юаллязы ни вал. Али верасько: мон дась пыриськины быръёнъёсы Тӧрое кандидат сямен, - шуиз Александр Владимирович. - Та сярысь ми али вераськиськом «Огъя Россия» партиысь депутатъёсын. Валамон, нокыӵе мултэс юанъёс уг кылдо: быръёнъёсы мон та партилэсь мынӥсько. Уго мыным Удмуртиен кивалтыны оскиз Россилэн Президентэз Владимир Путин. Владимир Владимирович ас вакытаз кылдытӥз та партиез, президентлэн юрттэмезъя ик со али азинске. Озьы ке но, Удмуртилэн Тӧроезлэсь ужзэ быдэсъясь шуэ, мукет фракциосын но кусып возёз. Уго али вакыт сыӵе: нюръяськем интые, кулэ валчеяськыны но висьытӥсь юанъёсты сэрттыны-пертчыны, калыклэсь улонзэ умоятыны. Тодады вайытом, Удмуртилэсь Тӧрозэ быръёмы 10-тӥ куарусёнэ. Мария Векшина  